[{"text_idx": "#000004", "text": "Fe deithiodd ein Rheolwr Ymgysylltu a\u0302\u2019r Cyhoedd i Tallinn, Estonia yn ddiweddar i gynrychioli Menter Ysgolion y Dreftadaeth Gymreig yng nghyfarfod blynyddol Rhwydwaith EUSTORY a ariennir gan Sefydliad Ko\u0308rber. Bydd yr aelodau, o fwy nag 20 gwlad, yn trefnu cystadlaethau treftadaeth/hanes i bobl ifanc yn Ewrop, a bydd EUSTORY yn trefnu uwchgynhadledd flynyddol i\u2019r enillwyr. Drwy ei waith, bydd EUSTORY yn ymdrechu i gyfrannu at ymgyrchoedd Ewropeaidd i hybu heddwch a goddefgarwch: \u2018Deall Gwahaniaethau, Goresgyn Rhaniadau\u2019."}, {"text_idx": "#000007", "text": "Yn ystod y Cyfarfod Rhwydwaith EUSTORY blynyddol, bydd pob gwlad yn cyflwyno gwybodaeth am eu cystadleuaeth eu hun, gan gynnwys enghreifftiau o brosiectau treftadaeth buddugol. Mae rhaglen o weithdai a chyflwyniadau\u2019n annog yr aelodau i rannu arfer da a datblygiadau cyfoes, cyfnewid syniadau a thrafod heriau ym maes addysg hanes a gwleidyddiaeth. Er enghraifft, yng nghyfarfod 2018, trafodwyd defnyddio archifau fel ffynonellau gwybodaeth gan haneswyr ifanc a\u2019r her o hybu defnyddio ieithoedd brodorol i gyflwyno canlyniadau prosiectau ymchwil. Eleni, rhoddwyd sylw arbennig yn y rhaglen i bwnc a oedd yn bwysig i\u2019n gwesteiwyr, sef hunaniaeth a chanlyniadau\u2019r newidiadau gwleidyddol mawr yn Estonia ac Ewrop ym 1989-91."}, {"text_idx": "#000011", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]